

**Gádoros Nagyközség Önkormányzata**

**5932 Gádoros, Kossuth u. 16.**

ELŐTERJESZTÉS

a KÉPVISELŐ-TESTÜLET 2018. október 4-ei rendkívüli ülésére

1. **Napirend:**

**Tárgy:** Gádoros Nagyközség szennyvíz csatornázás kiépítésének garanciális úthibákkal kapcsolatban

**Előterjesztő:** Maronka Lajos polgármester

**Készítette:** Somogyiné Pintér Márta műszaki ügyintéző

**Előzetesen tárgyalja:** Gádoros Nagyközségi Önkormányzat Képviselő-testületének

 Pénzügyi és Gazdasági Bizottsága

**Az előterjesztés a jogszabályi rendelkezéseknek megfelel:** dr. Olasz Imréné dr. s.k.

**Az előterjesztéssel kapcsolatos törvényességi észrevétel:**

**A döntéshez egyszerű** X

 **minősített** ⬜ **többség szükséges.**

**Az előterjesztés a kifüggesztési helyszínen közzétehető:**

 **Igen**  X

 **Nem** ⬜

**Az előterjesztést nyílt ülésen kell tárgyalni**. X

**Az előterjesztést zárt ülésen kell tárgyalni. ⬜**

**Az előterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2018. október 04-én 13 órakor tartandó rendkívüli ülésére Gádoros Nagyközség szennyvíz csatornázás kiépítésének garanciális úthibákkal kapcsolatban**

**Tisztelt Képviselő-testület!**

Gádoros Nagyközség Önkormányzatának Képviselő-testülete döntött a 215/2018. (IX.25.) KT határozatában arról, hogy a Polgármester Úr az Euro-aszfalt munkatásaival folytasson tárgyalást a szennyvízcsatornázás kiépítésével kapcsolatos garanciális hibák kijavításával kapcsolatban.

A polgármester Úr tárgyalás folytatott személyesen Kiss István fő építésvezetővel, majd pedig telefonon Máté Róbert főmérnök Úrral a szennyvízcsatornázási garanciális úthibák javításával kapcsolatban. Máté Róbert, a kialakult helyzetre való tekintettel nem vállalt több javítási munkálatot, mert véleménye szerint a garanciális hibák javításra kerültek.

Megérkezett az EUROUT Kft-OVIBER Kft. Konzorciumtól - Mérnöki és műszaki ellenőri feladatokat ellátó cég - mellékelt tervdokumentáció, melyben teljesítési igazolás tervezet és tájékoztató levél található.

Széles László projektvezető mérnök véleménye szerint is a 2018.08.02-i közös helyszíni bejáráson tapasztaltak alapján Vállalkozó tárgyi projekt garanciális felülvizsgálata során megállapított hibákat, illetve hiányosságokat teljes körűen kijavította, illetve pótolta. Résztvevők a hibajavítást megfelelőnek tartották.

Széles László projektvezető mérnök Úrral történt telefonos beszélgetés során közölte, hogy a teljesítési igazolást ő aláírja és a Vállalkozó részére megküldi, mivel a Vállalkozó a szerződésben meghatározott követelményeknek megfelelően járt el.

Amennyiben a Tisztelt Képviselő-testület a mellékelt Teljesítés-igazolás kiadásával nem ért egyet, azt mielőbb, de legkésőbb 2018.10.08-ig jelezheti EUROUT Kft-OVIBER Kft. Konzorciumnál, de ebben az esetben az EURO-ASZFALT Kft.-vel kerülhetünk jogi vitába.

Kérem a Tisztelt Képviselő-testületet, a fentiek figyelembevételével tárgyalja meg és hozzon döntést arra vonatkozóan, hogy elfogadja-e a teljesítési igazolást és utasítja-e a polgármester Urat, hogy írja alá a jegyzőkönyvet.

**I. Határozati javaslat:**

Gádoros Nagyközség Önkormányzatának Képviselő-testülete dönt arról, hogy elfogadja a teljesítési igazolást és utasítja polgármester Urat, hogy írja alá a 2018.08.02-i jegyzőkönyvet.

Felkéri a Polgármester Urat a további intézkedések megtételére.

**Felelős**: Maronka Lajos polgármester

**Határidő**: értelem szerint

**II. Határozati javaslat:**

Gádoros Nagyközség Önkormányzatának Képviselő-testülete dönt arról, hogy nem fogadja el a teljesítési igazolást és polgármester Úr ne írja alá a 2018.08.02-i jegyzőkönyvet.

Felkéri a Polgármester Urat a további intézkedések megtételére.

Felelős: Maronka Lajos polgármester

Határidő: értelem szerint

Gádoros, 2018. október 02.

Maronka Lajos

polgármester